CELEX: 22003D0016
Language: et
Date: 2003-01-31 00:00:00
Title: EMP Ühiskomitee otsus nr 16/2003, 31. jaanuar 2003, millega muudetakse EMP lepingu XX lisa (keskkond)

Tähtis õiguslik teade

|

22003D0016

Euroopa Liidu Teataja L 094 , 10/04/2003 Lk 0073 - 0075

		EMP Ühiskomitee otsusnr 16/2003,31. jaanuar 2003,millega muudetakse EMP lepingu XX lisa (keskkond)EMP ÜHISKOMITEE,võttes arvesse Euroopa Majanduspiirkonna lepingut, nagu seda on muudetud Euroopa Majanduspiirkonna lepingut kohandava protokolliga, edaspidi "leping", eriti selle artiklit 98,ning arvestades järgmist:(1) Lepingu XX lisa on muudetud EMP Ühiskomitee 6. detsembri 2002. aasta otsusega nr 175/2002. [1](2) Lepingusse tuleb lisada Euroopa Parlamendi ja nõukogu 19. märtsi 2001. aasta määrus (EÜ) nr 761/2001 organisatsioonide vabatahtliku osaluse võimaldamise kohta ühenduse keskkonnajuhtimis- ja -auditeerimissüsteemis. [2](3) Lepingusse tuleb lisada komisjoni 7. septembri 2001. aasta otsus 2001/681/EÜ Euroopa Parlamendi ja nõukogu määruse (EÜ) nr 761/2001 (organisatsioonide vabatahtliku osalemise võimaldamise kohta ühenduse keskkonnajuhtimis- ja -auditeerimissüsteemis) rakendamise juhiste kohta. [3](4) Lepingusse tuleb lisada komisjoni 7. septembri 2001. aasta soovitus 2001/680/EÜ Euroopa Parlamendi ja nõukogu määruse (EÜ) nr 761/2001 organisatsioonide vabatahtliku osaluse võimaldamise kohta ühenduse keskkonnajuhtimis- ja -auditeerimissüsteemis rakendamise juhiste kohta. [4](5) Määruse (EÜ) nr 761/2001 I lisas reprodutseeritud EN ISO 14001:1996 neljanda jao teksti autoriõigus kuulub Euroopa Standardikomiteele, edaspidi "CEN", kellel on selle autoriõiguse kasutamise õigus.(6) Määruse (EÜ) nr 761/2001 I lisas reprodutseeritud EN ISO 14001:1996 neljanda jao teksti kasutatakse CENi loal.(7) CENi luba on väljendatud 16. juunil 2000 Euroopa Ühenduse ja CEN vahel sõlmitud litsentsilepingus, millega CEN annab Euroopa Ühendusele õiguse reprodutseerida EN ISO 14001:1996 neljanda jao teksti ning Euroopa Ühendus kohustub maksma CENile litsentsilepingu tingimuste kohaselt kasutustasu.(8) EFTA riigid kohustuvad kohaldama litsentsilepingut mutatis mutandis ning maksma CENile samadel tingimusel vastavat kasutustasu, mis põhineb EN ISO 14001:1996 neljanda jao teksti müügil CENi vastavate liikmete poolt Islandis, Norras ja Liechtensteinis,ON VASTU VÕTNUD JÄRGMISE OTSUSE:Artikkel 11. Lepingu XX lisa muudetakse järgmiselt:A. punkti 2f (nõukogu määrus (EMÜ) nr 1836/93) järele lisatakse järgmised punktid:"2fa. 32001 R 0761: Euroopa Parlamendi ja nõukogu määrus (EÜ) nr 761/2001, 19. märts 2001, organisatsioonide vabatahtliku osaluse võimaldamise kohta ühenduse keskkonnajuhtimis- ja- auditeerimissüsteemis (EÜT L 114, 24.4.2001, lk 1).Käesolevas lepingus loetakse selle määruse sätteid järgmises kohanduses:"a) I lisa punktis A esitatud riiklikele standardiorganisatsioonidele lisatakse järgmine tekst:"IS : IST (Staðlaráð Íslands)N : NSF (Norges Standardiseringsforbund)";b) IV lisa lõikes 2 esitatud tabelile lisatakse järgmine tekst:"Islandi keeles : Sannprófuð umhverfisstjórnun Fullgiltar upplýsingarNorra keeles : Kontrollert miljøledelsessystem Bekreftet informasjon";2faa. 32001 D 0681: komisjoni otsus 2001/681/EÜ, 7. september 2001, Euroopa Parlamendi ja nõukogu määruse (EÜ) nr 761/2001 (organisatsioonide vabatahtliku osalemise võimaldamise kohta ühenduse keskkonnajuhtimis- ja -auditeerimissüsteemis) rakendamise juhiste kohta (EÜT L 247, 17.9.2001, lk 24).";B. punkti 39 (Euroopa Parlamendi ja nõukogu soovitus 2001/331/EÜ) järele lisatakse järgmine punkt:"40. 32001 H 0680: komisjoni soovitus 2001/680/EÜ, 7. september 2001, Euroopa Parlamendi ja nõukogu määruse (EÜ) nr 761/2001 organisatsioonide vabatahtliku osaluse võimaldamise kohta ühenduse keskkonnajuhtimis- ja -auditeerimissüsteemis rakendamise juhiste kohta (EÜT L 247, 17.9.2001, lk 1)."2. EFTA riigid kohaldavad 16. juunil 2000 Euroopa Ühenduse ja CENi vahel sõlmitud litsentsilepingut mutatis mutandis ning maksavad CENile litsentsilepingus sätestatud tingimusel vastavat kasutustasu. Kasutustasu summa põhineb EN ISO 14001:1996 neljanda jao teksti müügil CENi vastavate liikmete poolt Islandis, Norras ja Liechtensteinis.Artikkel 2Määruse (EÜ) nr 761/2001, otsuse 2001/681/EÜ ja soovituse 2001/680/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.Artikkel 3Käesolev otsus jõustub 1. veebruaril 2003 tingimusel, et EMP ühiskomiteele on esitatud kõik lepingu artikli 103 lõikes 1 ettenähtud teated. [5]Artikkel 4Käesolev otsus avaldatakse Euroopa Liidu Teataja EMP osas ja EMP kaasandes.Brüssel, 31. jaanuar 2003EMP Ühiskomitee nimeleesistujaP. Westerlund[1] ELT L 38, 13.2.2003, lk 3.[2] EÜT L 114, 24.4.2001, lk 1.[3] EÜT L 247, 17.9.2001, lk 24.[4] EÜT L 247, 17.9.2001, lk 1.[5] Põhiseadusest tulenevatest nõuetest ei ole teatatud.--------------------------------------------------